CELEX: 32018R0614
Language: hr
Date: 2018-04-20 00:00:00
Title: Provedbena uredba Komisije (EU) 2018/614 оd 20. travnja 2018. o odobrenju azoksistrobina kao postojeće aktivne tvari za uporabu u biocidnim proizvodima vrsta 7, 9 i 10 (Tekst značajan za EGP. )

23.4.2018   
            
            
               HR
            
            
               Službeni list Europske unije
            
            
               L 102/5
            
         PROVEDBENA UREDBA KOMISIJE (EU) 2018/614
   оd 20. travnja 2018.
   o odobrenju azoksistrobina kao postojeće aktivne tvari za uporabu u biocidnim proizvodima vrsta 7, 9 i 10
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 528/2012 Europskog parlamenta i Vijeća od 22. svibnja 2012. o stavljanju na raspolaganje na tržištu i uporabi biocidnih proizvoda (1), a posebno njezin članak 9. stavak 1. točku (a),
   budući da:
   
               (1)
            
            
               Ujedinjena Kraljevina primila je 13. travnja 2014. zahtjev za odobrenje aktivne tvari azoksistrobin za uporabu u biocidnim proizvodima vrste 7, „Sredstva za zaštitu površine”, vrste 9, „Sredstva za zaštitu vlakana, kože, gume i polimeriziranih materijala”, i vrste 10, „Sredstva za zaštitu građevinskih materijala”, kako su utvrđene u Prilogu V. Uredbi (EU) br. 528/2012.
            
         
               (2)
            
            
               Ujedinjena Kraljevina podnijela je 1. prosinca 2016. izvješća o ocjeni zajedno sa svojim preporukama, u skladu s člankom 8. stavkom 1. Uredbe (EU) br. 528/2012.
            
         
               (3)
            
            
               Odbor za biocidne proizvode 3. listopada 2017. sastavio je mišljenja Europske agencije za kemikalije, uzimajući u obzir zaključke nadležnog ocjenjivačkog tijela.
            
         
               (4)
            
            
               U skladu s tim mišljenjima može se očekivati da će biocidni proizvodi vrsta 7, 9 i 10 koji sadržavaju azoksistrobin ispuniti zahtjeve iz članka 19. stavka 1. točke (b) Uredbe (EU) br. 528/2012 ako se zadovolje određene specifikacije i uvjeti koji se odnose na njihovu uporabu.
            
         
               (5)
            
            
               Stoga je primjereno odobriti azoksistrobin za uporabu u biocidnim proizvodima vrsta 7, 9 i 10 podložno određenim specifikacijama i uvjetima.
            
         
               (6)
            
            
               U mišljenjima je navedeno da azoksistrobin ispunjava kriterije za vrlo postojane (vP) i otrovne (T) tvari u skladu s Prilogom XIII. Uredbi (EZ) br. 1907/2006 Europskog parlamenta i Vijeća (2). Azoksistrobin stoga ispunjuje uvjete iz članka 10. stavka 1. točke (d) Uredbe (EU) br. 528/2012 i trebalo bi ga se smatrati potencijalnom tvari za zamjenu.
            
         
               (7)
            
            
               U skladu s člankom 10. stavkom 4. te uredbe, odobrenje aktivne tvari koja se smatra potencijalnom tvari za zamjenu trebalo bi biti za razdoblje od najviše sedam godina.
            
         
               (8)
            
            
               Budući da azoksistrobin ispunjuje kriterije kao vrlo postojan (vP) u skladu s Prilogom XIII. Uredbi (EZ) br. 1907/2006, tretirane proizvode koji su tretirani azoksistrobinom ili ga sadržavaju trebalo bi na prikladan način označiti pri stavljanju na tržište.
            
         
               (9)
            
            
               Prije odobrenja aktivne tvari zainteresiranim stranama trebalo bi omogućiti primjereno razdoblje za poduzimanje pripremnih mjera potrebnih za ispunjavanje novih zahtjeva.
            
         
               (10)
            
            
               Mjere predviđene ovom Uredbom u skladu su s mišljenjem Stalnog odbora za biocidne proizvode,
            
         DONIJELA JE OVU UREDBU:
   Članak 1.
   Azoksistrobin se odobrava kao aktivna tvar za uporabu u biocidnim proizvodima vrsta 7, 9 i 10, podložno specifikacijama i uvjetima iz Priloga.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 20. travnja 2018.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 167, 27.6.2012., str. 1.
   
   
      (2)  Uredba (EZ) br. 1907/2006 Europskog parlamenta i Vijeća od 18. prosinca 2006. o registraciji, evaluaciji, autorizaciji i ograničavanju kemikalija (REACH) i osnivanju Europske agencije za kemikalije te o izmjeni Direktive 1999/45/EZ i stavljanju izvan snage Uredbe Vijeća (EEZ) br. 793/93 i Uredbe Komisije (EZ) br. 1488/94 kao i Direktive Vijeća 76/769/EEZ i direktiva Komisije 91/155/EEZ, 93/67/EEZ, 93/105/EZ i 2000/21/EZ (SL L 396, 30.12.2006., str. 1.).
   
      PRILOG
      
                  Uobičajeni naziv
               
               
                  Kemijski naziv prema IUPAC-u
                  Identifikacijski brojevi
               
               
                  Najmanji stupanj čistoće aktivne tvari (1)
                  
               
               
                  Datum odobrenja
               
               
                  Datum isteka odobrenja
               
               
                  Vrsta proizvoda
               
               
                  Posebne odredbe
               
            
                  Azoksistrobin
               
               
                  Kemijski naziv prema IUPAC-u:
                  Metil(E)-2-{2[6-(2-cijanofenoksi)pirimidin-4-iloksi]fenil}-3-metoksiakrilat
                  EZ br.: nije dostupan
                  CAS br.: 131860-33-8
               
               
                  965 g/kg
               
               
                  1. studenoga 2018.
               
               
                  31. listopada 2025.
               
               
                  7
               
               
                  Azoksistrobin se smatra potencijalnom tvari za zamjenu u skladu s člankom 10. stavkom 1. točkom (d) Uredbe (EU) br. 528/2012.
                  Odobrenja za biocidne proizvode podliježu sljedećem uvjetu:
                  Pri ocjeni proizvoda posebna se pozornost posvećuje izloženosti, rizicima i učinkovitosti povezanima sa svim uporabama na koje se odnosi zahtjev za odobrenje, a koje nisu proučene u okviru procjene rizika za aktivnu tvar na razini Unije.
                  Stavljanje tretiranih proizvoda na tržište podliježe sljedećem uvjetu:
                  Osoba odgovorna za stavljanje na tržište tretiranog proizvoda koji je tretiran azoksistrobinom ili koji ga sadržava mora osigurati da su na oznaci tog tretiranog proizvoda navedene informacije iz članka 58. stavka 3. drugog podstavka Uredbe (EU) br. 528/2012.
               
            
                  9
               
               
                  Azoksistrobin se smatra potencijalnom tvari za zamjenu u skladu s člankom 10. stavkom 1. točkom (d) Uredbe (EU) br. 528/2012.
                  Odobrenja za biocidne proizvode podliježu sljedećem uvjetu:
                  Pri ocjeni proizvoda posebna se pozornost posvećuje izloženosti, rizicima i učinkovitosti povezanima sa svim uporabama na koje se odnosi zahtjev za odobrenje, a koje nisu proučene u okviru procjene rizika za aktivnu tvar na razini Unije.
                  Stavljanje tretiranih proizvoda na tržište podliježe sljedećem uvjetu:
                  Osoba odgovorna za stavljanje na tržište tretiranog proizvoda koji je tretiran azoksistrobinom ili koji ga sadržava mora osigurati da su na oznaci tog tretiranog proizvoda navedene informacije iz članka 58. stavka 3. drugog podstavka Uredbe (EU) br. 528/2012.
               
            
                  10
               
               
                  Azoksistrobin se smatra potencijalnom tvari za zamjenu u skladu s člankom 10. stavkom 1. točkom (d) Uredbe (EU) br. 528/2012.
                  Odobrenja za biocidne proizvode podliježu sljedećem uvjetu:
                  Pri ocjeni proizvoda posebna se pozornost posvećuje izloženosti, rizicima i učinkovitosti povezanima sa svim uporabama na koje se odnosi zahtjev za odobrenje, a koje nisu proučene u okviru procjene rizika za aktivnu tvar na razini Unije.
                  Stavljanje tretiranih proizvoda na tržište podliježe sljedećem uvjetu:
                  Osoba odgovorna za stavljanje na tržište tretiranog proizvoda koji je tretiran azoksistrobinom ili koji ga sadržava mora osigurati da su na oznaci tog tretiranog proizvoda navedene informacije iz članka 58. stavka 3. drugog podstavka Uredbe (EU) br. 528/2012.
               
            
         (1)  Čistoća navedena u ovom stupcu bila je najmanji stupanj čistoće ocijenjene aktivne tvari. Aktivna tvar u proizvodu kakav se stavlja na tržište može biti jednake ili različite čistoće ako je dokazano da je tehnički ekvivalentna ocijenjenoj aktivnoj tvari.